פול וולת'ר

פול וולת'ר (באנגלית: Paul Walther; 23 במרץ 1927 – 21 בדצמבר 2014) היה כדורסלן אמריקאי, אשר שיחק בליגת ה-NBA בין השנים 1949–1955. בעונת  נבחר להשתתף במשחק האולסטאר של ה-NBA כשחקן אינדיאנפוליס אולימפיאנס, ולאורך 6 עונותיו בליגה רשם ממוצעים כוללים של 7.7 נקודות, 3.7 ריבאונדים ו-2.6 אסיסטים למשחק.

ביוגרפיה
וולת'ר נולד בעיר קובינגטון שבקנטקי, ובין השנים 1944–1949 למד באוניברסיטת טנסי, עם הפסקה של שנתיים בהן שירת בצי ארצות הברית. בשתי עונותיו בקבוצת הכדורסל של האוניברסיטה קלע 15.6 נקודות בממוצע למשחק.

בדראפט ה-NBA 1949 נבחר וולת'ר על ידי מיניאפוליס לייקרס, ולאחר 22 משחקים בלבד נמכר לאינדיאנפוליס אולימפיאנס. בעונת  רשם ממוצעי שיא של 12.2 נקודות ו-4.5 ריבאונדים למשחק, ונבחר בפעם היחידה בקריירה להשתתף במשחק האולסטאר של ה-NBA, לצד חברו לקבוצה ליאו ברנהורסט.

בקיץ 1953 עבר לשחק בפילדלפיה ווריורס, לאחר שהתפרק מועדון האולימפיאנס, ובעונתו היחידה בקבוצה קלע 6.6 נקודות בממוצע למשחק כשחקן חמישייה. באוקטובר 1954 נמכר לפורט ויין פיסטונס, עמה העפיל לגמר ה-NBA בפעם היחידה בקריירה. בגמר פלייאוף  הפסידו הפיסטונס מול סירקיוז נשיונלס בתוצאה 3–4, ובסיום הסדרה פרש וולת'ר ממשחק, בגיל 28.

לאחר קריירת המשחק עבד בחברת מריל לינץ' במשך 32 שנים. ב-21 בדצמבר 2014 נפטר וולת'ר באטלנטה, ג'ורג'יה, בגיל 87.

קישורים חיצוניים

הערות שוליים

כדורסלנים אמריקאים
קנטקי: כדורסלנים
כדורסלני אוניברסיטת טנסי
בחירות דראפט של מיניאפוליס לייקרס
כדורסלני מיניאפוליס לייקרס
כדורסלני אינדיאנפוליס אולימפיאנס
כדורסלני פילדלפיה ווריורס
כדורסלני פורט ויין פיסטונס
משתתפי משחק האולסטאר של ה-NBA
אמריקאים שנולדו ב-1927
אמריקאים שנפטרו ב-2014